Raymond is in die jaar 1204 in Portella, Katalonië in Spanje gebore. Hy het sy eienaardige bynaam Nonnatus (wat ongebore beteken) van die omstandighede van sy geboorte verkry. Sy moeder het tydens sy geboorte skielik afgesterf en hy is deur middel van ‘n keisersnee die wêreld ingebring. Geeneen van sy familie of die vroedvroue het geglo dat dié babatjie sou lewe nie. Bo alle verwagting is St. Raymond dus gebore en bo alle verwagting het hy bly leef.